S-1284/2019

Dómur:

Mál þetta, sem dómtekið var 27. september sl., er höfðað með ákæru héraðssaksóknara 6. september 2019 á hendur ákærða, L-x-x F-x-x, ítölskum ríkisborgara, fæddum [...];

„fyrir stórfellt fíkniefnalagabrot, með því að hafa sunnudaginn 4. ágúst 2019 staðið að innflutningi á samtals 801,81 g af kókaíni, sem hafði 4246% styrkleika, ætluðum til söludreifingar hér á landi í ávinningsskyni. Fíkninefnin flutti ákærði til landsins sem farþegi með flugi FI599 frá Madríd á Spáni, falin innvortis í líkama sínum.

Telst þetta varða við 173. gr. a almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Þá er þess er krafist að framangreind fíkniefni, 801,81 g af kókaíni sem lögregla lagði hald á við rannsókn málsins, verði gerð upptæk samkvæmt 6. mgr. 5. gr. laga um ávana og fíkniefni nr. 65/1974 og 2. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.“

Kröfur ákærða í málinu eru þær að honum verði gerð sú vægasta refsing sem lög leyfa og að gæsluvarðhaldsvist sem hann hefur sætt frá 4. ágúst sl. verði dregin frá þeirri refsingu sem ákveðin verði að fullri dagatölu. Þá krefst ákærði þess að allur kostnaður sakarinnar greiðist úr ríkissjóði, þar með talin þóknun til handa skipuðum verjanda.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa 27. september sl. játaði ákærði sök. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Samkvæmt framlögðu sakavottorði ákærða hefur hann ekki áður gerst sekur um refsiverða háttsemi. Verður við ákvörðun refsingar tekið mið af þeirri staðreynd og einnig skýlausri játningu ákærða. Við skýrslutöku hjá lögreglu hélt ákærði því fram að hann einn hefði komið að skipulagningu og fjármögnun fíkniefnainnflutningsins. Þessi fullyrðing ákærða fær enga stoð í gögnum málsins og þá var framburður hans um nokkur atriði þessu tengd fjarstæðukenndur að mati dómsins. Að þessu virtu þykir rétt að leggja það hér til grundvallar að ákærði hafi haft það hlutverk eitt í málinu að flytja fíkniefnin hingað til lands. Samkvæmt þessu og að gættu magni og styrkleika þeirra efna sem hér um ræðir þykir refsing ákærða hæfilega ákveðin fangelsi í tólf mánuði. Til frádráttar refsingunni kemur gæsluvarðhald sem ákærði hefur sætt frá 4. ágúst 2019 að fullri dagatölu, sbr. 76. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau fíkniefni sem ákærði var með í vörslum sínum við komuna til landsins 4. ágúst sl.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins. Ákærði dæmist því til að greiða sakarkostnað samkvæmt sakarkostnaðaryfirliti héraðssaksóknara, samtals 729.764 krónur, og þóknun skipaðs verjanda síns, H-kvk-ef A-kvk-ef lögmanns, sem eftir umfangi málsins og með hliðsjón af tímaskýrslu verjanda, þykir hæfilega ákveðin svo sem í dómsorði greinir. Ákærði greiði einnig útlagðan ferðakostnað verjanda með þeim hætti sem þar segir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, L-x-x F-x-x, sæti fangelsi í tólf mánuði. Til frádráttar refsingunni kemur gæsluvarðhald sem ákærði hefur sætt frá 4. ágúst 2019 að fullri dagatölu.

Ákærði sæti upptöku á 801,81 grammi af kókaíni.

Ákærði greiði 1.404.324 krónur í sakarkostnað, þar með talda þóknun skipaðs verjanda síns, H-kvk-ef A-kvk-ef lögmanns, 674.560 krónur að virðisaukaskatti meðtöldum, og útlagðan ferðakostnað verjanda, 49.280 krónur.

K-kk-nf H-kk-nf

Ákærði greiði 1.404.324 krónur í sakarkostnað, þar með talda þóknun skipaðs verjanda síns, H-kvk-ef A-kvk-ef lögmanns, 674.560 krónur að virðisaukaskatti meðtöldum, og útlagðan ferðakostnað verjanda, 49.280 krónur.

K-kk-nf H-kk-nf